වයස අවුරුදු 16ක තරුණියක් තනිපංගලමේ නිවසෙහි සිටියදී බලෙන් ඇයව දූෂණය කිරීම සම්බන්ධයෙන් වැරදිකරු වූ තැනැත්තෙකුට කුරුණෑගල මහාධිකරණයේදී රුපියල් 25,000ක දඩයක් සමඟ වසර දෙකක බරපතළ වැඩ සහිත සිර දඬුවම් නියම විය.මහව පදිංචිව සිටි ජේ. පී. ප්‍රේමදාස නමැත්තකුට මෙසේ දඬුවම් නියම විය. 2009 වර්ෂයේ දෙසැම්බර් මස 20 වැනි දින හෝ ඒ ආසන්න දිනකදී මේ තරුණියව දූෂණය කිරීම සම්බන්ධයෙන් චූදිත එහිදී වැරැදිකරු විය.අවුරුදු දෙකක සිර දඬුවම වසර දහයකට අත්හිටවූ මහාධිකරණ විනිසුරු සුනන්ද කුමාර රත්නායක මහතා දූෂණයට ලක්වූ තරුණියට වන්දි වශයෙන් රුපියල් එක්ලක්ෂ පනස්දහසක මුදලක් ගෙවන ලෙසට ද නියම කළේය..